cyanic-selkie/wikianc huggingface dataset:
সাধনানন্দ মহাস্থবির
প্রব্রজ্যা গ্রহণ
১৯৪৯ সালের মাঝামাঝি সময়ে দুঃখমুক্তির অন্বেষায় গুরুভান্তের অনুমতি নিয়ে জন্মভূমি রাঙামাটির উদ্দেশ্যে চট্টগ্রামস্থ নন্দনকানন বৌদ্ধ বিহার ত্যাগ করেন। পথিমধ্যে বেতাগী বনাশ্রমে সাধকপ্রবর ত্রিপিটক বাগ্মীশ্বর ভদন্ত আনন্দমিত্র মহাস্থবির মহোদয়ের নিকট সপ্তাহকাল অবস্থান করেন। অতঃপর পার্বত্য চট্টগ্রামের ঐতিহাসিক পুণ্যতীর্থ চিৎমরম বৌদ্ধ বিহারে এসে তিনি পক্ষ্কাল অবস্থান করেন।
ধনপাতায় গমন
১৯৪৯-১৯৬০ : চিৎমরম ত্যাগ করে ১৯৪৯ সালের শেষের দিক থেকে ১৯৬০ সালের মাঝামাঝি সময় পর্যন্ত প্রায় ১২ বছর শ্রামণ অবস্থায় ‘ধনপাতা’ নামক শ্বাপদসংকুল গহীন অরণ্যে একাকী ধ্যান-সাধনায় রত ছিলেন। ধনপাতা অরণ্যে অবস্থানকালে তাঁর সম্পর্কে বিভিন্ন অলৌকিক ঘটনা লোকমুখে প্রকাশ পায়। বনে সাধনা করতেন বলে লোকে তাঁকে ‘বন শ্রামণ’ হিসেবে সম্বোধন করতে থাকে।
দীঘিনালা গমন
১৯৬০ : ১৯৬০ সালে কাপ্তাই-বাঁধ দেওয়ার ফলে রাঙামাটির বিশাল এলাকা (প্রায় ৪৫০ বর্গ কিমি) জলমগ্ন হয়। এতে বন শ্রামণের সাধনাস্থল ধনপাতার আশপাশের এলাকাও জলমগ্ন হলে সংশ্লিষ্ট এলাকার অধিবাসীরাও উদ্বাস্তু হয়। এমতাবস্থায় তাঁর ধ্যান-সাধনা ও পিণ্ডচারণের মারাত্মক ব্যাঘাত ঘটে। শেষে অনন্যোপায় হয়ে তাঁর পরমভক্ত সেবক নিশিমনি চাকমার আমন্ত্রণে দীঘিনালা গমন করেন। তথায় বোয়ালখালী রাজবিহারে অল্প কিছুদিন অবস্থান করেন। পরবর্তী সময়ে বর্তমান দীঘিনালা থানার দক্ষিণ- পশ্চিমে লোকালয় থেকে প্রায় এক মাইল দূরে তাঁর থাকার জন্য এলাকাবাসী এক পর্ণকুটির নির্মাণ করে দিলে পুনরায় আরণ্যিক সাধন জীবন শুরু করেন।
ভিক্ষু-উপসম্পদা লাভ
১৯৬১ : বার্মাফেরত চাকমা রাজগুরু শ্রীমৎ অগ্রবংশ স্থবির ও শ্রীমৎ জ্ঞানশ্রী ভিক্ষু মহোদয়ের ঐকান্তিক অনুপ্রেরণায় ও সার্বিক সহযোগিতায় ২৭ জুন ১৯৬১ সালে ২৫০৫ বুদ্ধবর্ষের জ্যৈষ্ঠ পূর্ণিমা তিথিতে বোয়ালখালী মাইনী (নদীর) উদক সীমায় তৎকালীন ২য় সংঘরাজ ভদন্ত গুণালংকার মহাথের মহোদয়ের উপাধ্যায়ত্বে শুভ উপসম্পদা লাভ করেন। তিনি ধ্যান-সাধনায় সর্বদা নিরত থাকতে আনন্দ পেতেন বিধায় ভিক্ষু-উপসম্পদা লাভ করার পর তাঁর উপাধ্যায় তাঁর নাম রাখলেন ‘সাধনানন্দ’ ভিক্ষু । তবে তিনি (প্রায় ২৮ বছর) বনে-জঙ্গলে ধ্যান-সাধনা করেছিলেন বিধায় ভক্তবৃন্দের কাছে ‘বনভান্তে’ নামেই সমধিক পরিচিত হয়েছিলেন।
১৯৬০-১৯৭০ : ১৯৬০ সালের শেষের দিক হতে ১৯৭০ সাল পর্যন্ত প্রায় ১০ বছরের মতো দীঘিনালার নির্জন অরণ্যে খুব কষ্টসাধ্য জীবনযাপন করেন। জ্বরাক্রান্ত হয়ে অর্ধাহারে অনাহারে শারীরিকভাবে দুর্বল হয়ে মরণাপন্ন দশায় উপনীত হয়েছিলেন। তখন জনৈক বড়ুয়া দায়কের প্রদত্ত গরুর দুধ খেয়ে কোন রকমে প্রাণে বেঁচে যান। এই কথা অনেক বার পূজ্য ভান্তে তাঁর শিষ্যদের উদ্দেশ্যে প্রদত্ত প্রাত্যহিক দেশনায় স্মৃতিচারন করে বলতেন। দীঘিনালা অরন্যে অবস্থানকালে জুম্ম জনগণের অবিসংবাদিত নেতা শ্রীমানবেন্দ্র নারায়ণ লারমা, শ্রীভবতোষ দেওয়ান, শ্রীজ্যোতিরিন্দ্র বোধিপ্রিয় লারমা (সন্তু লারমা)-সহ বিশিষ্ট ব্যক্তিবর্গ পূজ্য বনভান্তের উপদেশ শুনতে এবং পরামর্শ নিতে মাঝে মধ্যে যেতেন।
তিনটিলায় গমন
১৯৭০ : ১৯৭০ সালে পূজ্য বনভান্তে দীঘিনালা (মেয়োনী এলাকা) ত্যাগ করে লংগদুস্থ তিনটিলা বৌদ্ধ বিহারের কঠিন চীবরদানানুষ্ঠানের ফাঙে আমন্ত্রিত হয়ে যোগদান করেন। আর লংগদুর হেডম্যান ও ইউনিয়ন পরিষদ চেয়ারম্যান বাবু অনিল বিহারী চাকমাসহ বিশিষ্ট দায়ক-দায়িকাগণ পূজ্য বনভান্তেকে স্থায়ীভাবে লংগদুতে থাকার জন্য প্রার্থনা জানালে ভান্তে তাতে সম্মতি জ্ঞাপন করেন। দানানুষ্ঠান শেষে ভদন্ত ইন্দাচারা ভিক্ষুর (সুরেন্দ্র মাস্টার) -এর প্রার্থনায় বাঘাইছড়িস্থ দূরছড়ি গ্রামে চলে যান। আর তিনটিলায় কুটির নির্মাণের কাজ শেষ হওয়া পর্যন্ত তথায় অবস্থান করেন। অতঃপর লংগদুস্থ তিনটিলা অরণ্যের পর্ণ কুটিরে চলে আসেন। এ বছরই পূজ্য বনভান্তের ভিক্ষুত্ব জীবনের ১০ বর্ষা পূর্ণ হলে শ্রদ্ধেয় ইন্দাচারা ভিক্ষু খেদারমারা গ্রাম নিবাসী জনৈক যুবককে এনে পূজ্য ভান্তের নিকট প্রব্রজ্যা দেন। পরবর্তীতে তিনি প্রব্রজ্জ্যা ত্যাগ করেজীবনে ফিরে যান। তাই আর্য্যপাল শ্রামণ শিষ্য হিসেবে যোগ্যতা লাভে করতে পারেনাই। যেমন কোন স্কুলে কোন ছাত্র যদি পরীক্ষায় পাস না করে তাহলে তাকে সার্টিফিকেট দেয়া যায়না ঠিক তেমন আর্য্যপাল শ্রমণকে শিষ্যের অভিধা দেয়া যায়না।
১৯৭০ সালের মধ্যে অস্থায়ীভাবে আরও কয়েকজন যুবক শ্রদ্ধেয় বনভান্তের নিকট প্রব্রজ্জ্যা গ্রহণ করলে তন্মধ্যে ১৪ই নভেম্বর রোজ বৃহস্পতিবার দিনে শ্রীসুবেন্দু বিকাশ চাকমা নামে এক তরুন প্রব্রজ্জিত হলে শ্রদ্ধেয় বনভান্তে সুস্থ দেহমনে স্বশরীরে সহস্তে কেশা, লোমা, নখা, দন্তা, তাসো এই ত্বকপঞ্চক কর্মস্থান দিয়ে ত্রিশরনসহ দশশীলে প্রতিষ্ঠিত করে প্রব্রজ্জ্যা প্রদান করেন। সাধকশ্রেষ্ঠ শ্রদ্ধেয় শ্রীমৎ সাধনানন্দ স্থবির (বনভান্তে) নব প্রব্রজ্জিত শ্রীসুবেন্দু বিকাশ চাকমার প্রব্রজ্জিত নাম রাখেন শ্রীমান নন্দপাল শ্রামণ। এবং আর্য্যপাল শ্রামন, সঙ্ঘপাল শ্রামণ ও নন্দপাল শ্রামন এই তিনজনকে ১৯৭২ সালের এপ্রিল মাসে ত্রিপিটক শিক্ষার জন্য বনভান্তে প্রতিরুপ দেশ বার্মায় প্রেরণ করেন। সেখানে তারা একসাথে ১৯৭২ ইংরেজী বর্ষের শুভ পবিত্র বৈশাখি পূর্ণিমা উপলক্ষে আয়োজিত অনুষ্ঠানের সময় দীক্ষাগুরুর অনুমোদন সাপেক্ষে বৌদ্ধ সরকার শাসিত প্রতিরুপদেশ বার্মা( বর্তমান মিয়ানমার)-এ আকিয়াবের প্রদেশে ত্রিপিটক বিশারদ উঃঞালিন্ডা মহাস্থবির ভান্তেসহ গুনোত্তম ভিক্ষুসঙ্ঘের উপস্থিতিতে বনভান্তের শিষ্য হিসেবে একসাথে তিনজন শ্রামণ দুর্লভ উপসম্পদা লাভ করতে সমর্থ হন । দীক্ষাগুরু শ্রদ্ধেয় বনভান্তে অনুমোদনের প্রমানস্বরুপ লংগদুর সম্মানিত চেয়ারম্যান উপাসক শ্রীঅনিল বিহারী চাকমাকে বলেন, আমার শিষ্যরা উপসম্পদা লাভ করতে যাচ্ছে আপনি পূণ্যের ভাগীদার হতে চাইলে হতে পারবেন। শ্রীঅনিল বিহারী চাকমা চেয়ারম্যান মহোদয় তৎমুহুর্তে উপসম্পদা গ্রহণকারীদের উদ্দ্যেশ্যে শ্রদ্ধাসহকারে ৫০০টাকা শ্রদ্ধাদান দেন। শ্রদ্ধেয় বনভান্তে উক্ত শ্রদ্ধাদান যোগাযোগের মাধ্যম হিসেবে সহযোগীতা প্রদানকারী উঃ চান্দিমা নামে জনৈক ভিক্ষু (যোগাযোগ রক্ষাকারী মার্মা ভিক্ষু)-কে দিয়ে বার্মায় পাঠিয়ে দেন। সেখানে অর্থাৎ বার্মায় আর্যপাল শ্রমণ, সঙ্ঘপাল শ্রমণ এবং নন্দপাল শ্রমণ তিনজন একসাথে উপসম্পদা গ্রহণ করেন তবে বনভান্তের শিষ্য হিসেবে এদের মধ্যে একমাত্র শ্রীমৎ নন্দপাল ভিক্ষু শেষ পর্য্যন্ত প্রব্রজ্জ্যা জীবনে ঠিকে রয়েছেন।
শ্রীমৎ নন্দপাল ভিক্ষু ১৯৭৩ - ১৯৭৪ সালের বর্ষাব্রত সেখানে উদযাপন করে ত্রিপিটক শেখার ফাঁকে গুরু দর্শনের লক্ষে স্বদেশে ফিরে লংগদু আসেন। শ্রদ্ধেয় বনভান্তের সাথে সহকারী ভিক্ষু না থাকার কারনে এবং রাজবনবিহার রাঙ্গামাটি প্রতিষ্ঠায় দায়িত্ব পালনের জন্য গুরু ভান্তের নির্দেশ প্রতিপালন করতে পরবর্তীতে (১৯৭৫ সালে দ্বিতীয় গ্রুপ বার্মায় গমনকারী উত্তরপাল ভিক্ষু বর্তমানে দেবাশীষ নগর নিবাসী কিরনময় চাকমা, সত্যলংকার ভিক্ষু বর্তমানে শ্রীমৎ সুমনালঙ্কার ভান্তে, অধ্যক্ষ পিবিএম কমলছড়ি, খাগড়াছড়ি পার্বত্য জেলা, সংঘপাল ভিক্ষু( বর্তমানে বার্মায় গৃহী হিসেবে জীবনযাপন করতেছেন, ১৯৭৫ সালে যিনি বার্মায় ছিলেন) তাদের সংযোগে শ্রীমৎ নন্দপাল ভিক্ষু যাননি। এসময় ( ১৯৭৫ সাল) শ্রীমৎ নন্দপাল ভিক্ষু প্রথম রাজপরিবারের উদ্যোগে প্রতিষ্ঠিত রাজবন বিহারে আরেক সহকর্মী শ্রীমৎ উত্তমানন্দ ভিক্ষুকে সাথে রেখে রাজবনবিহার, রাঙ্গামাটিতে বর্ষাব্রত পালন করেন। তখন রাজবন বিহারের নাম ছিল রাজবন শমথ ও বিদর্শন ভাবনাকেন্দ্র, রাঙ্গামাটি পার্বত্য জেলা।
রাজবন বিহারে গমন
১৯৭৬ সালে প্রথমবার শ্রদ্ধেয় বনভান্তে রাজবন বিহার রাঙ্গামাটিতে দক্ষিণ হস্ততুল্য শ্রীমৎ নন্দপাল ভিক্ষুকে সাথে নিয়ে বর্ষাব্রত যাপনের পর আবার লংগদু ফিরে যান তবে বর্ষাব্রত সমাগত হলে রাঙ্গামাটি রাজবন বিহারে চলে আসেন। আবার ১৯৭৭ সালে নন্দপাল ভিক্ষু বন্দুকভাঙ্গার খারিখ্যং শাক্য বনবিহারে একাকী বর্ষাব্রত পালন করেন। তারপর ১৯৭৮ থেকে ১৯৮২ সাল পর্য্যন্ত একনাগাড়ে ৫ বছর শ্রদ্ধেয় বনভান্তে ও শ্রদ্ধেয় নন্দপাল ভান্তে গুরুশিষ্য একসাথে রাজবন বিহারে বর্ষাব্রত অধিষ্ঠান ও পালন করেন।
১৯৭৭ সালে একদিন শ্রদ্ধেয় বোধিপাল ভান্তে গামারীঢালা এলাকা থেকে প্রব্রজ্জিত শিক্ষিত ভদ্র, নম্র শ্রীবিরলোচন চাকমা নামে একজন অস্থায়ী শ্রমণকে সাথে নিয়ে শ্রদ্ধেয় বনভান্তের দর্শনে আসেন। ১৯৭৭ ইংরেজীর ২৮ নভেম্বর রাজবন বিহার প্রতিষ্ঠার কয়েক বছর পর শ্রদ্ধেয় বনভান্তের প্রতি বিনম্র শ্রদ্ধায় এবং শ্রদ্ধেয় শ্রীমৎ নন্দপাল ভান্তের উৎসাহ অনুপ্রেরণায় তিনি শ্রীমৎ প্রজ্ঞালংকার শ্রামন নামে শ্রদ্ধেয় বনভান্তের নিকট পুনঃ প্রব্রজ্জ্যা গ্রহণ করেন। পরে ১৯৭৯ ইংরেজীর ২১ জানুয়ারি রোজ রবিবার শ্রদ্ধেয় শ্রীমৎ প্রজ্ঞালংকার ভিক্ষু নামে উপসম্পদা লাভ করার সুবর্ন সুযোগ লাভ করেন। তখন শ্রদ্ধেয় শ্রীমৎ সাধনানন্দ স্থবির( বনভান্তে) ভিক্ষু জীবনের ১৭ বর্ষা এবং শ্রীমৎ নন্দপাল ভান্তে ৭ বর্ষায় বর্ষীয়ান ছিলেন। উপসম্পদার সময় মহাস্থবির হিসেবে শ্রদ্ধেয় শ্রীমৎ জিনবংশ ভান্তে, শ্রদ্ধেয় শ্রীমৎ অরিন্দম ভান্তে উপস্থিত ছিলেন। সিনিয়র হিসেবে শ্রদ্ধেয় শ্রীমৎ জিনবংশ মহাস্থবির উপাধ্যায় গুরু ছিলেন। শ্রদ্ধেয় বনভান্তে তখন মহাস্থবিরত্বে পৌঁছাননি। ১৯৮১ সালে তিনি মহাস্থবির পদ অর্জন করেন।
কঠিন চীবরদানোৎসব প্রচলন
১৯৭৩ : ১৯৭৩ সালের ৫ ও ৬ নভেম্বর তারিখে লংগদুর তিনটিলায় পূজ্য বনভান্তে এদেশে প্রথম চব্বিশ ঘন্টার মধ্যে তুলা থেকে সুতা কেটে রং করে কাপড় বুনে সেলাই করে ‘দানোত্তম কঠিন চীবরদান’ করার রীতি প্রবর্তন করেন। কঠিন চীবরদানোৎসব বনভান্তেরই অনন্য শ্রেষ্ঠ অবদান।
১৯৭৪ : চাকমা রাজ পরিবার ও রাঙামাটির গণ্যমান্য ব্যক্তিবর্গের সাদর আমন্ত্রণে ১৯৭৪ সালের ২৭ ও ২৮ নভেম্বর রাজ বিহারে অনুষ্ঠিত দানোত্তম কঠিন চীবরদানে পূজ্য বনভান্তে যোগদান করেন। এ সালে চাকমা রাজ পরিবার ও রাঙামাটির বিশিষ্ট উপাসক-উপাসিকাদের আকুল প্রার্থনায় তিনি তিনটিলা থেকে রাঙামাটিতে স্থায়ীভাবে অবস্থান করার সদয় সম্মতি জ্ঞাপন করলে রাজবাড়ির অনতিদূরে রাজ পরিবারের দানকৃত ভূমিতে ‘রাঙামাটি রাজবন বিহার’ প্রতিষ্ঠা করা হয়। ১৯৭৫ সালে রাজবন বিহারে সর্বপ্রথম বর্ষাব্রত পালন করেন শ্রীমৎ নন্দপাল ভিক্ষু ও শ্রীমৎ উত্তমানন্দ ভিক্ষু।
১৯৭৫ : ১৯৭৪ সালের দানোত্তম কঠিন চীবরদানানুষ্ঠানে যোগদানের লক্ষে আগমনরত পুণ্যার্থীগণের (মারের অশুভ প্রভাবে) লঞ্চডুবিতে কিছু পুণ্যার্থী নিহত হওয়ায় পূজ্য বনভান্তের নির্দেশক্রমে প্রথমবারের মতো মারবিজয়ী অর্হৎ উপগুপ্ত মহাথের মহোদয়কে আমন্ত্রণ করার মাধ্যমে এদেশে উপগুপ্ত ভান্তেকে পূজা করার রীতি প্রবর্তিত হয়। বে সহযোগীতা প্রদানকারী উঃ চান্দিমা নামে জনৈক ভিক্ষু (যোগাযোগ রক্ষাকারী মার্মা ভিক্ষু)-কে দিয়ে বার্মায় পাঠিয়ে দেন। সেখানে অর্থাৎ বার্মায় আর্যপাল শ্রমণ, সঙ্ঘপাল শ্রমণ এবং নন্দপাল শ্রমণ তিনজন একসাথে উপসম্পদা গ্রহণ করেন তবে বনভান্তের শিষ্য হিসেবে এদের মধ্যে একমাত্র শ্রীমৎ নন্দপাল ভিক্ষু শেষ পর্য্যন্ত প্রব্রজ্জ্যা জীবনে ঠিকে রয়েছেন।
রাঙ্গামাটিতে বর্ষাব্রত পালন
শ্রীমৎ নন্দপাল ভিক্ষু ১৯৭৩ - ১৯৭৪ সালের বর্ষাব্রত সেখানে উদযাপন করে ত্রিপিটক শেখার ফাঁকে গুরু দর্শনের লক্ষে স্বদেশে ফিরে লংগদু আসেন। শ্রদ্ধেয় বনভান্তের সাথে সহকারী ভিক্ষু না থাকার কারনে এবং রাজবনবিহার রাঙ্গামাটি প্রতিষ্ঠায় দায়িত্ব পালনের জন্য গুরু ভান্তের নির্দেশ প্রতিপালন করতে পরবর্তীতে (১৯৭৫ সালে দ্বিতীয় গ্রুপ বার্মায় গমনকারী উত্তরপাল ভিক্ষু বর্তমানে দেবাশীষ নগর নিবাসী কিরনময় চাকমা, সত্যলংকার ভিক্ষু বর্তমানে শ্রীমৎ সুমনালঙ্কার ভান্তে, অধ্যক্ষ পিবিএম কমলছড়ি, খাগড়াছড়ি পার্বত্য জেলা, সংঘপাল ভিক্ষু( বর্তমানে বার্মায় গৃহী হিসেবে জীবনযাপন করতেছেন, ১৯৭৫ সালে যিনি বার্মায় ছিলেন) তাদের সংযোগে শ্রীমৎ নন্দপাল ভিক্ষু যাননি। এসময় ( ১৯৭৫ সাল) শ্রীমৎ নন্দপাল ভিক্ষু প্রথম রাজপরিবারের উদ্যোগে প্রতিষ্ঠিত রাজবন বিহারে আরেক সহকর্মী শ্রীমৎ উত্তমানন্দ ভিক্ষুকে সাথে রেখে রাজবনবিহার, রাঙ্গামাটিতে বর্ষাব্রত পালন করেন। তখন রাজবন বিহারের নাম ছিল রাজবন শমথ ও বিদর্শন ভাবনাকেন্দ্র, রাঙ্গামাটি পার্বত্য জেলা।
১৯৭৬ সালে প্রথমবার শ্রদ্ধেয় বনভান্তে রাজবন বিহার রাঙ্গামাটিতে দক্ষিণ হস্ততুল্য শ্রীমৎ নন্দপাল ভিক্ষুকে সাথে নিয়ে বর্ষাব্রত যাপনের পর আবার লংগদু ফিরে যান তবে বর্ষাব্রত সমাগত হলে রাঙ্গামাটি রাজবন বিহারে চলে আসেন। আবার ১৯৭৭ সালে নন্দপাল ভিক্ষু বন্দুকভাঙ্গার খারিখ্যং শাক্য বনবিহারে একাকী বর্ষাব্রত পালন করেন। তারপর ১৯৭৮ থেকে ১৯৮২ সাল পর্য্যন্ত একনাগাড়ে ৫ বছর শ্রদ্ধেয় বনভান্তে ও শ্রদ্ধেয় নন্দপাল ভান্তে গুরুশিষ্য একসাথে রাজবন বিহারে বর্ষাব্রত অধিষ্ঠান ও পালন করেন।
মহাস্থবির পদ অর্জন
১৯৭৭ সালে একদিন শ্রদ্ধেয় বোধিপাল ভান্তে গামারীঢালা এলাকা থেকে প্রব্রজ্জিত শিক্ষিত ভদ্র, নম্র শ্রীবিরলোচন চাকমা নামে একজন অস্থায়ী শ্রমণকে সাথে নিয়ে শ্রদ্ধেয় বনভান্তের দর্শনে আসেন। ১৯৭৭ ইংরেজীর ২৮ নভেম্বর রাজবন বিহার প্রতিষ্ঠার কয়েক বছর পর শ্রদ্ধেয় বনভান্তের প্রতি বিনম্র শ্রদ্ধায় এবং শ্রদ্ধেয় শ্রীমৎ নন্দপাল ভান্তের উৎসাহ অনুপ্রেরণায় তিনি শ্রীমৎ প্রজ্ঞালংকার শ্রামন নামে শ্রদ্ধেয় বনভান্তের নিকট পুনঃ প্রব্রজ্জ্যা গ্রহণ করেন। পরে ১৯৭৯ ইংরেজীর ২১ জানুয়ারি রোজ রবিবার শ্রদ্ধেয় শ্রীমৎ প্রজ্ঞালংকার ভিক্ষু নামে উপসম্পদা লাভ করার সুবর্ন সুযোগ লাভ করেন। তখন শ্রদ্ধেয় শ্রীমৎ সাধনানন্দ স্থবির( বনভান্তে) ভিক্ষু জীবনের ১৭ বর্ষা এবং শ্রীমৎ নন্দপাল ভান্তে ৭ বর্ষায় বর্ষীয়ান ছিলেন। উপসম্পদার সময় মহাস্থবির হিসেবে শ্রদ্ধেয় শ্রীমৎ জিনবংশ ভান্তে, শ্রদ্ধেয় শ্রীমৎ অরিন্দম ভান্তে উপস্থিত ছিলেন। সিনিয়র হিসেবে শ্রদ্ধেয় শ্রীমৎ জিনবংশ মহাস্থবির উপাধ্যায় গুরু ছিলেন। শ্রদ্ধেয় বনভান্তে তখন মহাস্থবিরত্বে পৌঁছাননি। ১৯৮১ সালে তিনি মহাস্থবির পদ অর্জন করেন।
১৯৭৩ : ১৯৭৩ সালের ৫ ও ৬ নভেম্বর তারিখে লংগদুর তিনটিলায় পূজ্য বনভান্তে এদেশে প্রথম চব্বিশ ঘন্টার মধ্যে তুলা থেকে সুতা কেটে রং করে কাপড় বুনে সেলাই করে ‘দানোত্তম কঠিন চীবরদান’ করার রীতি প্রবর্তন করেন। কঠিন চীবরদানোৎসব বনভান্তেরই অনন্য শ্রেষ্ঠ অবদান।
১৯৭৪ : চাকমা রাজ পরিবার ও রাঙামাটির গণ্যমান্য ব্যক্তিবর্গের সাদর আমন্ত্রণে ১৯৭৪ সালের ২৭ ও ২৮ নভেম্বর রাজ বিহারে অনুষ্ঠিত দানোত্তম কঠিন চীবরদানে পূজ্য বনভান্তে যোগদান করেন। এ সালে চাকমা রাজ পরিবার ও রাঙামাটির বিশিষ্ট উপাসক-উপাসিকাদের আকুল প্রার্থনায় তিনি তিনটিলা থেকে রাঙামাটিতে স্থায়ীভাবে অবস্থান করার সদয় সম্মতি জ্ঞাপন করলে রাজবাড়ির অনতিদূরে রাজ পরিবারের দানকৃত ভূমিতে ‘রাঙামাটি রাজবন বিহার’ প্রতিষ্ঠা করা হয়। ১৯৭৫ সালে রাজবন বিহারে সর্বপ্রথম বর্ষাব্রত পালন করেন শ্রীমৎ নন্দপাল ভিক্ষু ও শ্রীমৎ উত্তমানন্দ ভিক্ষু।
১৯৭৬ : পূজ্য বনভান্তে প্রথমবারের মতো রাঙামাটি রাজবন বিহারে বর্ষাবাস যাপন করেন সাথে ছিলেন তাঁর ধৈর্যশীল সুযোগ্য শিষ্য শ্রীমৎ নন্দপাল ভিক্ষু, উত্তমানন্দ ভিক্ষু অন্যত্র চলে যান। উত্তমানন্দ ভিক্ষু বনভান্তের শিষ্য ছিলেন না। বর্ষাবাস সমাপনান্তে তিনি (বনভান্তে) পুনরায় তিনটিলায় গমন করেন।
রাজবন বিহারে স্থায়ীভাবে অবস্থান
১৯৭৮ : রাজমাতা বিনীতা রায় (বুড়ারাণী), গণপ্রজাতন্ত্রী বাংলাদেশের রাষ্ট্রপতির উপদেষ্টা থাকাকালীন সরকারি অনুদানে ও সর্বসাধারণের শ্রদ্ধাদানে পুরাতন টিনশেড দেশনালয় নির্মিত হয়। বর্তমান পাকা দেশনালয়টি নির্মিত হওয়ার আগ পর্যন্ত পূজ্য বনভান্তে পুরাতন টিনশেড দেশনালয়ে বসে দীর্ঘদিন ভক্তদের উদ্দেশ্যে সদ্ধর্ম দেশনা করতেন।
১৯৭৯ : ভান্তের একনিষ্ঠ ভক্ত ডা. হিমাংশু বিমল দেওয়ান পাঁচ কক্ষবিশিষ্ট একটি মাটির ঘর (উত্তর গুদাম) ও তৎসংলগ্ন চংক্রমণ ঘর দান করেন। পূজ্য ভান্তে এই উত্তর গুদামে বেশ কিছুকাল অবস্থান করেছিলেন।
১৯৮১ : এ সালের ১৪ ফেব্রুয়ারী শুভ মাঘী পূর্ণিমা তিথিতে রাজবন বিহারে ভিক্ষুসীমা ঘর (ঘ্যাং ঘর) স্থাপন করা হয়। উক্ত তারিখে নবপ্রতিষ্ঠিত সেই ঘ্যাং ঘরে পূজ্য বনভান্তেকে ‘মহাস্থবির বরণ’ করা হয়। পূজ্য বনভান্তের ‘মহাস্থবিরবরণ’ অনুষ্ঠানে শ্রীলঙ্কা সরকার কর্তৃক (উপহার হিসেবে) প্রদত্ত বোধিবৃক্ষ চারা উক্ত ঘ্যাং ঘরের পাশে গণপ্রজাতন্ত্রী বাংলাদেশ সরকারের তৎকালীন ধর্মমন্ত্রী নিজ হাতে রোপণ করেন। এ অনুষ্ঠানে অন্যান্যদের মধ্যে উপস্থিত ছিলেন শ্রীলঙ্কার হাই কমিশনার চরিতা রানা সিংহা (সস্ত্রীক), বার্মার (বর্তমানে মায়ানমার) রাষ্ট্রদূত (সস্ত্রীক), এবং ভারতের হাই কমিশনার মুচকুন্দ দুবে। সদ্ধর্মপ্রাণ উপাসক ম্যাজিস্ট্রেট প্রকৃতি রঞ্জন চাকমা কর্তৃক ভারতের বুদ্ধগয়া হতে সংগৃহীত ‘বোধিবৃক্ষ চারা’ শুভ বৈশাখী পূর্ণিমা তিথিতে পূজ্য ভান্তে নিজ হাতে রোপন করেন।
১৯৮২ - এবছর শ্রদ্ধেয় বনভান্তেকে পালকীতে করে নিয়ে বন্দুকভাঙ্গার দুর্গম গিরিমৌনতটে যমচুগ বনাশ্রম ভাবনাকেন্দ্র উদ্বোধন করা হয় এটি ছিলো ভিক্ষু শ্রামনদের প্রশিক্ষণ কেন্দ্র হিসেবে প্রথম ভাবনাকেন্দ্র। অনুষ্ঠানে চেঙ্গী কাচলং এলাকার হাজার হাজার পূণ্যার্থীদের সমাগম হয়।
১৯৮৩ : শ্রদ্ধাবান উপাসক পূজ্য ভান্তের বাল্যবন্ধু বাবু অজিত কুমার দেওয়ান পূজ্য ভান্তের বসবাসের জন্য একটি বাংলো টাইপের মাটির ঘর (মাট্যা গুদাম) দান করেন। পূজ্য ভান্তে দীর্ঘ প্রায় এগার বছর এই গুদামে অবস্থান করেন।
১৯৮৬ : তৎকালে পার্বত্য চট্টগ্রামের গোলযোগপূর্ণ সময়ে বহু লোকের অকালমৃত্যু ঘটায় তাদের পারলৌকিক সদ্গতি কামনায় পূজ্য ভান্তের নির্দেশে উপাসিকা স্বর্ণলতা দেওয়ান, সমীরা দেওয়ান ও কনকলতা খীসার নেতৃত্বে সর্বজনীন সংঘদান করা হয়। তার পর থেকে ইহা ‘মহাসংঘদান’ আকারে উপাসিকাদের উদ্যোগে প্রতিবছর উদ্‌যাপিত হয়ে আসছে।
১৯৮৭ : বুদ্ধশাসনে পূজ্য বনভান্তের অন্যতম শ্রেষ্ঠ অবদান সুত্তপিটকের অন্তর্গত খুদ্দক নিকায়ের সুত্ত নিপাত গ্রন্থটির অনুবাদ। এটি ১৯৮৭ সালের জুলাই মাসে প্রকাশিত হয়। গ্রন্থটি বিজ্ঞমহলে যথেষ্ট সমাদর লাভ করে। পরবর্তীকালে উক্ত গ্রন্থটি ঢাকা বিশ্ববিদ্যলিয় ও চট্টগ্রাম বিশ্ববিদ্যালয়ে এম,এ শ্রেণীর পাঠ্য-তালিকায় অন্তর্ভুক্ত করা হয়। ত্রিপিটক শাস্ত্র অধ্যায়নকারী অভিজ্ঞ হিসেবে বইটি প্রুফ সংশোধন করেন শ্রীমৎ নন্দপাল ভিক্ষু। তিনি পালি এবং বার্মিস অক্ষরে লিখিত সুত্রের সাথে অনুবাদের সামঞ্জস্য নিরীক্ষা করেন।
১৯৮৯ : এ বছর সর্বসাধারণের শ্রদ্ধাদানে পরমপূজ্য বনভান্তের জন্য একটি রাশিয়ান জীপ গাড়ি আনুমানিক ৬ লক্ষ টাকায় ক্রয় করে দান করা হয়।
১৯৯১ : পূজ্য বনভান্তে সেনাবাহিনীর হেলিকপ্টার যোগে রাঙামাটি পার্বত্য জেলাস্থ যমচুগ ও বাঘাইছড়ি উপজেলার রূপকারী এবং খাগড়াছড়ি পার্বত্য জেলার মহাজন পাড়াস্থ ধর্মীয় অনুষ্ঠানে অংশ গ্রহণ করেন। এদেশে ইতিপূর্বে কোনো ভিক্ষুর হেলিকপ্টার যোগে ধর্মীয় সফর করার সৌভাগ্য হয়নি। পূজ্য বনভান্তের এটা একটা ইতিহাস সৃষ্টি করা ঘটনা। এ বছরে দানোত্তম কঠিন চীবরদানানুষ্ঠান উপলক্ষে রাঙামাটির রিজিয়ন কমান্ডার জনাব আহসান নাজমুল আমীন সস্ত্রীক ‘বেইন (চীবর) বুনা’ দেখতে আসেন। রাঙামাটি জেলার সবচেয়ে উঁচু পাহাড় ফুরমোন চূড়ায় ‘ফুরমোন শাখা বন বিহার’ প্রতিষ্ঠিত হয়। বর্তমানে ইহার নামকরণ করা হয় ‘ফুরমোন আন্তর্জাতিক সাধনাতীর্থ বন ভাবনা কেন্দ্র’ ।
১৯৯২ : ২৪ জানুয়ারী রাজবন বিহারের ইতিহাসে এক স্মরণীয় দিন। পূজ্য ভান্তের নির্দেশে এদিনটিতে বাংলাদেশের সর্বপ্রথম দেশীয় প্রযুক্তিতে অষ্টধাতুর বৃহৎ দুটি বুদ্ধমূর্তি নির্মাণকাজ শুরু করা হয়-রাজবন বিহারে। ১২ মার্চ সার্বজনীন উপোসনা বিহার দানোৎসর্গ করা হয়। পূজ্য বনভান্তে কর্তৃক লিখিত ধুতাঙ্গবিষয়ক গ্রন্থ সুদৃষ্টি এ বছর প্রবারণা পূর্ণিমায় প্রকাশিত হয়। এ বছর ২০ নভেম্বর পূজ্য বনভান্তে জুরাছড়িতে সশরীরে উপস্থিত থেকে সুবলং জুরাছড়ি শাখা বনবিহারের লিখিত অনুমোদন প্রদান করেন।
১৯৯৩ : ৫ মার্চ রাজবন বিহারের ইতিহাসে একটি চিরস্মরণীয় দিন। এদিনে পূজ্য ভান্তের নির্দেশনায় বাংলাদেশের ইতিহাসে প্রথম দেশীয় প্রযুক্তিতে অষ্টধাতুর দুটি বুদ্ধমূর্তি রাজবন বিহারে তৈরী করা হয়। বুদ্ধমূর্তি দুটির নাম যথাক্রমে গৌতমমুনি বুদ্ধমূর্তি ও শাক্যমুনি বুদ্ধমূর্তি। বুদ্ধমূর্তি দুটির উচ্চতা ও ওজন যথাক্রমে ৫ ফিট, ১০ মণ ১১ কেজি এবং ৫ ফিট, ১০ মণ ১০ কেজি। সেই সাথে দেড় ফুট উচ্চতাবিশিষ্ট একটি উপগুপ্ত মহাথের মূর্তি নির্মাণ করা হয়। ইহার ওজন ৩৫ কেজি। এবছর বর্ষাবাসের পর বুদ্ধমুর্তিগুলোর জীবন্যাস এবং রাজবন ঘ্যাংঘর/ ভিক্ষুসীমায় শ্রীমৎ বোধিপাল মহাস্থবির, শ্রীমৎ নন্দপাল মহাস্থবিরদ্বয়কে ১) শ্রীমৎ শীলালংকার মহাস্থবির, ২) শ্রীমৎ বুদ্ধ রক্ষিত মহাস্থবির, ৩)শ্রীমৎ জ্যোতিপাল মহাস্থবির, ৪) শ্রীমৎ বোধিমিত্র মহাস্থবির ও ৫) শ্রীমৎ সাধনানন্দ মহাস্থবির (বনভান্তে) প্রমুখ একসঙ্ঘ মহাস্থবিরের সম্মুতি কর্মবাক্য পাঠের মাধ্যমে মহাস্থবির অভিধায় বরণ করা হয়। শ্রদ্ধেয় বোধিপাল মহাস্থবির, শ্রদ্ধেয় নন্দপাল মহাস্থবিরকে চেয়ারে উপবিষ্ঠাবস্থায় জয়ধ্বনিতে রাজবনবিহার প্রদক্ষিণ করার পর বোধিবৃক্ষের সাইডে প্রস্তুতকৃত ধর্মীয় অনুষ্ঠান মঞ্চে বনভান্তের ডানদিকে নন্দপাল ভান্তকে উপবেশন করে প্রধান শিষ্য অভিধায় উপস্থাপনা করে দেশনা দেয়ার জন্য প্রার্থনা করা হয় অনুষ্ঠানে প্রধান ধর্মদেশক ছিলেন শ্রদ্ধেয় বনভান্তে।
শ্রদ্ধেয় বোধিপাল মহাস্থবিরকে যৌথভাবে ১সেট সেট বার্মিজ চীবর দান করেন রাজবন বিহার রাঙ্গামাটির পরিচালনা কমিটির সভাপতি / সাধারণ সম্পাদক এর পক্ষে চম্পকনগর নিবাসী শ্রীইন্দ্রনাথ চাকমা, কালিন্দীপুর নিবাসী শ্রীচিত্তরঞ্জন চাকমা (শিমুল্যাবাপ), শ্রদ্ধেয় নন্দপাল মহাস্থবিরকে চীবর সেট দান করেন কমিটির সদস্যা রাঙ্গামাটির দঃ কালিন্দীপুর নিবাসী উপাসিকা কনকলতা খীসা (ধীমানের মা)।
শ্রদ্ধাবতী উপাসিকা লাকী চাকমার অর্থায়নে ও উদ্যোগে বনভান্তের বাসোপযোগী ভবন-এর নির্মিত কাজ আনুষ্ঠানিকভাবে শুরু হয়। ৬ মে বুদ্ধপুর্ণিমায় ডা. অরবিন্দ বড়ুয়া কর্তৃক সংকলিত বনভান্তে দেশনা ১ম খণ্ড প্রকাশিত হয়। এ বছর পূজ্য বনভান্তে তাঁর জলমগ্ন জন্মস্থান চিহ্নিত করেন।
১৯৯৪ : ১৫ মার্চ শ্রদ্ধাবতী উপাসিকা লাকী চাকমার অর্থায়নে ও সর্বসাধারণের অংশগ্রহণে প্রায় ১৭ লক্ষ টাকা ব্যয়ে বনভান্তের বাসভবন ‘সাধনা কুটির’ আনুষ্ঠানিকভাবে উৎসর্গ করা হয়। লংগদু তিনটিলা শাখা বনবিহার দীর্ঘদিন পরিত্যক্ত থাকার পর ১৯৯৪ সালে বনভান্তের অন্যতম শিষ্য শ্রীমৎ ভৃগু মহাস্থবিরের উদ্যোগে পুনঃসংস্কার কাজ শুরু হয়। এ বছর রাঙামাটি রাজবন বিহারে রাজমাতা আরতি রায়, বাবু ইন্দ্রনাথ চাকমা ও মিসেস লাকী চাকমাপ্রমুখ কয়েকজন বিশিষ্ট ব্যক্তির উদ্যোগে পূজ্য বনভান্তের জন্য বনভান্তে চংক্রমণ-ঘর নামক পাকা ও লম্বা চংক্রমণ-ঘরটি নির্মাণ করা হয়। এটি ২১ আশ্বিন ১৪০২ বাংলায় উদ্বোধন করেন মহামান্য সংঘরাজ ভদন্ত শীলালঙ্কার মহাস্থবির।
১৯৯৫ : ২৭ জানুয়ারী খাগড়াছড়ি জেলা সদরের পেরাছড়া এলাকায় ধর্মপুর আর্যবন বিহার প্রতিষ্ঠিত হয়। রাঙামাটি আসার পর পূজ্য ভান্তে একমাত্র এ শাখা বনবিহারেই একবর্ষা যাপন করেন। এবছর মহামান্য অষ্টম সংঘরাজ ভদন্ত শীলালঙ্কার মহাস্থবির মহোদয় পূজ্য বনভান্তের সান্নিধ্যে রাঙামাটি রাজবন বিহারে একবর্ষা অবস্থান করেন।
১৯৯৮ : নানিয়ারচর উপজেলায় রত্নাঙ্কুর শাখা বনবিহার ও খাগড়াছড়ি পানছড়ি উপজেলায় মণিপুর শাখা বনবিহার প্রতিষ্ঠিত হয়। এ বছর দীঘিনালা এলাকাবাসীর উদ্যোগে ও শ্রীমৎ আনন্দ ভিক্ষুর (বর্তমানে স্থবির) সার্বিক সহায়তায় পূজ্য বনভান্তের স্মৃতিধন্য ও দীর্ঘকালীন সাধনাপীঠ দীঘিনালায় ‘দীঘিনালা শাখা বনবিহার প্রতিষ্ঠিত হয়। উল্লেখ্য, পূজ্য বনভান্তে এখানে ১৯৬০ সাল থেকে ১৯৭০ সাল পর্যন্ত দীর্ঘ দশ বৎসর সাধনা করেছিলেন।
১৯৯৯ : আর্যবন বিহার, ধর্মপুর (পেরাছড়া), খাগড়াছড়িতে এক বর্ষাবাস যাপন করেন। এরপর তিনি রাজবন বিহারে প্রত্যাবর্তন করেন। উল্লেখ্য যে, চাকমা রাজা ব্যারিস্টার দেবাশীষ রায়ের নেতৃত্বে পরমপূজ্য বনভান্তে মহোদয়কে সসম্মানে ও সগৌরবে ২০০টির মতো গাড়ির বিশাল শোভাযাত্রা-সহকারে খাগড়াছড়ি হতে তাঁর আজীবন সাধনপীঠ রাঙামাটি রাজবন বিহারে আনা হয়।
২০০০ : মন্ত্রী কল্পরঞ্জন চাকমা পার্বত্য চট্টগ্রামবিষয়ক মন্ত্রণালয়ের দায়িত্বে থাকাকালীন সরকারি অনুদানে পার্বত্য চট্টগ্রাম উন্নয়ন বোর্ডের বাস্তবায়নে রাজবন বিহারের ‘অতিথিশালা’ নির্মিত হয়। তৎকালীন মন্ত্রী বাবু কল্পরঞ্জন চাকমা এবং রাঙামাটি শহরতলীর রাঙাপানি গ্রাম নিবাসী ডা. রবিন চাকমা ও তন'মনি চাকমার আন্তরিক প্রচেষ্টায় সরকারি অনুদানে পার্বত্য চট্টগ্রাম উন্নয়ন বোর্ডের বাস্তবায়নে রাঙামাটি রাজবন বিহারে ১০ শয্যাবিশিষ্ট ‘রাজবন হাসপাতাল’ নির্মিত হয়। এবছর ২৬ অক্টোবর পূজ্য বনভান্তের অনুমোদনক্রমে দেশের বাইরে প্রথম ভারতের ত্রিপুরাস্থ মায়নামায় ‘মনুগাঙ শাখা বনবিহার’ প্রতিষ্ঠিত হয়। উক্ত বিহারের প্রথম অধ্যক্ষ ছিলেন শ্রীমৎ মধ্যকল্যাণ ভিক্ষু। ২৬ অক্টোবর কঠিন চীবরদান উপলক্ষে সফরকালে মহালছড়ি উপজেলাস্থ মিলনপুর শাখা বনবিহারে পূজ্য বনভান্তে জঙ্গলি বিষকচু খেয়ে গুরুতর অসুস্থ হয়ে পড়েন। তার পর থেকে পূজ্য বনভান্তে শারীরিক বার্ধক্যজনিত কারণে বাইরে ফাঙে যাওয়া সম্পূর্ণ বন্ধ করেন।
২০০২ : সাত তলাবিশিষ্ট প্রতীকী পাকা ‘স্বর্গঘর’ নির্মিত হয়।
২০০৩ : ১১ এপ্রিল গণপ্রজাতন্ত্রী বাংলাদেশ সরকারের শিক্ষামন্ত্রী ড. ওসমান ফারুক রাজবন বিহার পরিদর্শন করেন এবং বনভান্তের উপদেশ ও পরামর্শ নেন। ২০ জুন বনভান্তের দিকনির্দেশনায় বাংলাদেশের সর্ববৃহৎ দেশনালয় রাজবন বিহার রাঙামাটিতে দানোৎসর্গ করা হয়। ২১ অক্টোবর মায়ানমারের সামরিক চীফ অফ স্টাফ লে. জেনারেল অংথুই-এর নেতৃত্বে একদল ঊর্ধ্বতন সামরিক কর্মকর্তা পূজ্য বনভান্তের সাথে সৌজন্য সাক্ষাৎ করেন পূজ্য ভান্তের বাসভবনে। একই সাথে ভান্তের উপদেশও শ্রবণ করেন। ২০০৪ : বনভান্তের জন্মদিনকে (৮ জানুয়ারি) চিরস্মরণীয় করে রাখার মানসে তাঁরই শিষ্যসংঘ কর্তৃক ৭ জানুয়ারি ২০০৩ সালের সাধারণ সভার সর্বসম্মত সিদ্ধান্ত-অনুযায়ী পূজ্য ভান্তের জন্মদিন উপলক্ষে ‘বনভান্তে জন্মস্মারক’ নামক বার্ষিক প্রকাশনা ২০০৪ সালে প্রথম প্রকাশিত হয়। এরপর থেকে উক্ত স্মরণিকাটি প্রতি-বছর প্রকাশিত হয়ে আসছে। এ বছর ২৯ জুলাই পূজ্য বনভান্তের উৎসাহে ও পরামর্শে তাঁরই শিষ্যসংঘ কর্তৃক রাজবন বিহারে একটি ‘আধুনিক অফসেট প্রেস’ প্রতিষ্ঠা করা হয়। প্রতিষ্ঠার পর থেকে অদ্যাবধি প্রায় শতাধিক মূল পিটকীয় গ্রন্থসহ বিভিন্ন ধর্মীয় গ্রন্থ প্রকাশিত হয়েছে, যা এদেশে বুদ্ধধর্ম প্রচার-প্রসার ও স্থিতিকল্পে এক যুগান্তকারী অবদান রাখে। পূজ্য বনভান্তের চোখে ছানি পড়লে ৩০ নভেম্বর ২০০৪ সালে ভারতের মাদ্রাজ (ভেল্যুর) থেকে আগত বিশিষ্ট চক্ষুরোগ বিশেষজ্ঞ ডাক্তার এন্ড্রু ব্রাগেন পূজ্য ভান্তের বামচক্ষু অপারেশন করেন। রাজবন বিহারস্থ দেশনালয়ে তৎকালীন পার্বত্য চট্টগ্রামবিষয়ক উপমন্ত্রী বাবু মনিস্বপন দেওয়ানের উপস্থিতিতে মায়ানমারের রাষ্ট্রদূত সস্ত্রীক সংঘদানের মাধ্যমে পূজ্য বনভান্তেকে ত্রিপিটক দান করেন।
২০০৫ : ২১ মার্চ ভারতের হাই কমিশনার মিস বীণা সিক্রী ও ডেপুটি হাই কমিশনার মি. অশোক দাশ পূজ্য বনভান্তের সাথে সাক্ষাৎপূর্বক আশীর্বাদ নিতে রাজবন বিহারে আগমন করেন। ২২ এপ্রিল জাপানের রাষ্ট্রদূত Mr. Matsushino Horiguch (মাৎসুশিনো হরিগুচ) রাজবন বিহার পরিদর্শন করেন ও পূজ্য ভান্তের সাথে সাক্ষাৎপূর্বক উপদেশ-পরামর্শ গ্রহণ করেন। ২৫ মে মি. মার্কিন যুক্তরাষ্ট্রের রাষ্ট্রদূত মিজ জুডিথ চামাস পূজ্য বনভান্তের সাথে সৌজন্য-সাক্ষাৎ করেন ও রাজবন বিহার পরিদর্শন করেন। ২ আগষ্ট বাংলাদেশে নিযুক্ত ব্রিটিশ হাই কমিশনার ব্রিগেডিয়ার ইয়ান ডেভিড ওকলে রীজ বনভান্তের সাথে সৌজন্য-সাক্ষাৎ করেন এবং রাজবন বিহার পরিদর্শনপূর্বক পরিদর্শন বহিতে স্বাক্ষর করেন। এ বছর ৯ ডিসেম্বর মাসে পূজ্য বনভান্তের উপদেশ ও পরামর্শে এবং বাবু অশ্বিনী কুমার চাকমা, বাবু প্রবীর চন্দ্র চাকমা ও বাবু সমীরণ চাকমার উদ্যোগে বাংলাদেশের ইতিহাসে প্রথম সারারাতব্যাপী পরিত্রাণ সূত্র শ্রবণ অনুষ্ঠান অনুষ্ঠিত হয়। এতে বিভিন্ন প্রত্যন্ত অঞ্চলের বৌদ্ধ নরনারীসহ সমগ্র বাংলাদেশের অসংখ্য ধর্মপ্রাণ মানুষ অংশগ্রহণ করেন।
২০০৬ : ১০ মে পূজ্য বনভান্তে সশিষ্যে তাঁর জন্মভূমি মোরঘোনা পরিদর্শন করেন। ১১ নভেম্বর বৌদ্ধরাষ্ট্র থাইল্যান্ড থেকে আগত ৫১ জন বিশিষ্ট দায়ক-দায়িকা রাজবন বিহারে আগমন করেন ও ২০০ জোড়া চীবর ও পাত্র পূজ্য বনভান্তেকে দান দিয়ে পূজা করে কৃতার্থ হন। ২৩ ডিসেম্বর সুপ্রিম কোর্টের বিচারপতি জনাব মাশুক হোসেন আহমদ পূজ্য বনভান্তের উপদেশ গ্রহণ করেন ও বনবিহার পরিদর্শন করেন।
২০০৭ : ০২ মার্চ ভারতের সহকারী হাই কমিশনার মি. সঞ্জয় ভট্টাচার্য্য পূজ্য বনভান্তের সাথে তাঁর বাসভবনে সৌজন্য সাক্ষাতে মিলিত হন ও পূজ্য বনভান্তের আশীর্বাদ নেন। এবছর ২ জুন সকাল ৯টায় শ্রদ্ধেয় শ্রীমৎ নন্দপাল মহাস্থবির কর্তৃক প্রার্থনা করা হলে বুদ্ধগয়া বনবিহার প্রতিষ্ঠার অনুমোদন প্রদান করেন। এসময় শ্রদ্ধেয় নন্দপাল ভান্তে কর্তৃক ভারতের বিভিন্ন প্রদেশে শাখা বনবিহারসমূহ প্রতিষ্ঠার জন্য অনুমোদন নেয়া হয়। সাথে ছিলেন নরেন্দু চাকমা( হল কার্বারী)ইঞ্জিনিয়ার মোহন চাকমা (সাজু), অবঃ ম্যেজিস্ট্রেট প্রকৃতি রঞ্জন চাকমাসহ৮/ ১০ দায়ক এবং রাজবন বিহারের আবাসিক ও বনভান্তের একনিষ্ট সেবক শ্রীমৎ আনন্দ মিত্র ভান্তের সহকারী হিসেবে সেবায় নিয়োজিত শ্রীমৎ জয়তিলক ভিক্ষু, শ্রীমৎ প্রজ্ঞাবোধি ভিক্ষু, শ্রীমান প্রিয়জ্যোতি শ্রামণ, শ্রীমান শ্রদ্ধাবোধি শ্রামণ । শ্রদ্ধেয় বনভান্তের প্রধানসেবক আনন্দমিত্র ভান্তে নীচতলার রুমে ব্যস্ত ছিলেন।
২০০৮ : ৮ জানুয়ারি তাঁর শিষ্যসংঘ ও উপাসক-উপাসিকাগণ কর্তৃক পূজ্য ভান্তেকে একটি অত্যাধুনিক প্রাডো ল্যান্ড ক্রুজার গাড়ি দান করা হয়। সর্বসাধারণের পক্ষে চাকমা রাজা ব্যারিস্টার দেবাশীষ রায় পূজ্য বনভান্তের হাতে গাড়ির চাবি প্রদান করেন। ৮ ফেব্রুয়ারি ভুটানের হাই কমিশনার মি. শেরিন দর্জি সস্ত্রীক বনভান্তেকে চীবরদানপূর্বক বনভান্তের আশীর্বাদ নেন। ৯ ফেব্রুয়ারি ভারতের হাই কমিশনার মি. পিনাক রঞ্জন চক্রবর্তী বনভান্তের সাথে সাক্ষাৎপূর্বক উপদেশ-পরামর্শ গ্রহণ করেন। ২৭ মার্চ তত্ত্বাবধায়ক সরকারের প্রধান উপদেষ্টা জনাব ড. ফখরুদ্দিন আহমদ ও সেনাপ্রধান জেনারেল মঈন উ আহমেদ পূজ্য বনভান্তের সাথে সৌজন্য-সাক্ষাৎ করেন এবং ভান্তের সদুপদেশ ও সুপরামর্শ নেন। ১৩ জুলাই ভারতের অরুণাচল প্রদেশের এমএলএ (খামতি রাজা) মি. চৌ পিংটিকা নামচুম সপরিবারে পূজ্য বনভান্তের সাথে সাক্ষাৎ করেন ও ভান্তের আশীর্বাদ লাভে কৃতার্থ হন। অরুণাচল প্রদেশে বনবিহার শাখা প্রতিষ্ঠার অনুমোদনপ্রাপ্ত নিজ বিহারে স্মৃতি হিসেবে সংরক্ষনের জন্য পূজ্য বনভান্তে তাঁকে ইতিপূর্বে সেবক আনন্দমিত্র ভান্তের তত্বাবধানে সংরক্ষিত থাকা তিনটি দাঁত থেকে একটি সহস্তে প্রদান করেন এবং সেবক আনন্দমিত্র ভান্তের মাধ্যমে থেকে বনভান্তের ব্যবহৃত পাত্রচীবর প্রদান করা হয়। ২৩ সেপ্টেম্বর থাইল্যান্ডের রাষ্ট্রদূত মি. চালেরম্পুল থানচিতের নেতৃত্বে মি. পিসানু চানবিতান, ডাইরেক্টর জেনারেল ডিপার্টমেন্ট অফ সাউথ এশিয়া, মিডল ইস্ট অ্যান্ড আফ্রিকান অ্যাফেয়ার্স, মিনিস্ট্রি অফ ফরেন অ্যাফেয়ার্স থাইল্যান্ডসহ একদল থাই ডেলিগেট বনভান্তেকে ৪০০ জোড়া চীবর ও পাত্র দান করেন এবং পূজ্য ভান্তের আশীর্বাদ লাভে ধন্য হন। ৬ নভেম্বর তত্ত্বাবধায়ক সরকারের উপদেষ্টা রাশেদা কে চৌধুরী পরমপূজ্য বনভান্তের সাথে তাঁর বাসভবনে সৌজন্য-সাক্ষাৎ করেন এবং রাজবন বিহারে অনুষ্ঠিত ৩৫তম দানোত্তম কঠিন চীবর দানে চরকায় সুতা কেটে বেইন বুনা উদ্বোধন করেন। সিঙ্গাপুরের হাই কমিশনার মি. ভার্ঘিজ ম্যাথ্যুজ (Verghis Mathews) রাজবন বিহার পরিদর্শন করেন এবং পূজ্য ভান্তের আশীর্বাদ গ্রহণ করেন। ১১ নভেম্বর থাইল্যান্ডের অর্হৎ ভিক্ষু আঝান্‌ চাহ্‌ -এর ব্রিটিশ বংশোদ্ভুত শিষ্য আঝান জয়াসারো মহাথের পরমপূজ্য ভান্তেকে চীবর দান করে আশীর্বাদ নেন। ১৮ নভেম্বর বাংলাদেশে নিযুক্ত আমেরিকার রাষ্ট্রদূত জন. এফ মরিয়ার্টি বনভান্তের সাথে সৌজন্য-সাক্ষাতে তাঁর বাসভবনে মিলিত হন ও বনবিহার পরিদর্শনপূর্বক পরিদর্শন বহিতে স্বাক্ষ্র করেন। ২৮ নভেম্বর বার্মার (মায়ানমার) রাষ্ট্রদূত মি. ফায়ে থান উঃ সস্ত্রীক বনভান্তের সাথে সাক্ষাৎ করেন ও চীবর দান করেন।
২০০৯ : ২৯ ও ৩০ অক্টোবরে রাজবন বিহারে কঠিন চীবরদানানুষ্ঠানে আগত ব্রিটিশ বংশোদ্ভুত ভিক্ষু আঝান্‌ জয়াসারো মহাথেরর উদ্যোগে থাইল্যান্ডের উপাসক-উপাসিকাগণ কর্তৃক ১১টি (দণ্ডায়মান) বুদ্ধমূর্তি দান করা হয়। একই সাথে থাই রাষ্ট্রদূত মি. চালেরম্পুল থানচিতের নেতৃত্বে থাইল্যান্ডের রাজা ভূমিবল কর্তৃক প্রেরিত থাই প্রতিনিধি দল উক্ত অনুষ্ঠানে যোগদান করেন। প্রতিনিধি দলে ছিলেন থাইল্যান্ডের প্রধানমন্ত্রীর উপদেষ্টা মিজ থুনয়িং সুপত্রা মসদি ও আইএলও-এর বাংলাদেশের কান্ট্রি ডাইরেক্টর মিজ পানুড্ডা বোনপালা। পূজ্য বনভান্তের জন্য প্রেরিত রাজা ভূমিবলের চীবর রাজার পক্ষে রাষ্ট্রদূত চালেরম্পুল থানচিত ভান্তেকে প্রদান করেন।
২০১০: ২৫ ফেব্রুয়ারী সকাল নয় ঘটিকায় এক আনুষ্ঠানিকতার মাধ্যমে পূজ্য বনভান্তে তাঁর বহুদিনের ইচ্ছা লাইব্রেরী ভবনের ভিত্তিপ্রস্তর স্থাপন ও নির্মাণকাজ উদ্বোধন করবেন।
২০১১ : ১২ মার্চ ব্রিটিশ হাই কমিশনার রাজবন বিহার পরিদর্শন করেন ও পূজ্য ভান্তের সাথে এক সৌজন্য-সাক্ষাতে মিলিত হন। ১৫ মার্চ চাকমা রাজা ব্যারিস্টার দেবাশীয় রায় জ্ঞাতি-পরিজন পরিবেষ্টিত হয়ে রাজকীয়ভাবে পূজ্য বনভান্তের নিকট সাময়িক প্রব্রজ্যা গ্রহণ করে সপ্তাহকাল অবধি অবস্থান করেন। তখন পূজ্য বনভান্তে তাঁর নাম দেন ‘রাষ্ট্রপাল শ্রামণ’। ২৪ নভেম্বর মায়ানমারের সেনাপ্রধান লেফটেন্যান্ট জেনারেল সোয়ে উইন, তাঁর স্ত্রী মিসেস ড. থান থান নউয়ি ও তিন বাহিনীর উচ্চপদস্থ কর্মকর্তারা পরমপূজ্য বনভান্তের সাক্ষাৎ পেতে ও আশীর্বাদ নিতে রাজবন বিহারে আসেন। ২৭ ডিসেম্বর ড. অমিত চাকমা, ভাইস চ্যান্সেলর ওয়েস্টার্ন অন্টেরিও ইউনিভার্সিটি, কানাডা, বনভান্তের সম্মুখে বুদ্ধমূর্তি দান, সংঘদান ও অষ্ট পরিষ্কার দান করেন এবং পরমপূজ্য বনভান্তের উপদেশ শ্রবণ করেন।
২০১২ : ৮ জানুয়ারি অন্যান্যবারের মতো এ’বছরও পূজ্য বনভান্তের ৯৩তম জন্মদিন জাঁকজমকপূর্ণভাবে উদ্‌যাপিত হয়। এবছর বনভান্তের জন্মদিন উপলক্ষে থাইল্যান্ডের ধম্মকায়া ফাউন্ডেশনের উদ্যোগে ও সার্বিক ব্যবস্থাপনায় এবং বনভান্তের শিষ্যসংঘের সার্বিক সহযোগিতায় ২৯৪ জন কুলপুত্রকে প্রব্রজ্যা প্রদান করা হয়। ১১ জানুয়ারি ভোরে পূজ্য ভান্তে তাঁর শিষ্যসংঘকে প্রাত্যহিক ধর্মদেশনা প্রদান করেন। বলা বাহূল্য, এটি ছিল তাঁর শিষ্যসংঘের উদ্দেশে সর্বশেষ ধর্মদেশনা। ১৩ জানুয়ারি লে. জেনারেল জগৎ জয়সুরিয়া, কমান্ডার অব দ্য শ্রীলঙ্কান আর্মি, রাজবন বিহার পরিদর্শন করেন এবং ভিজিটরস বইয়ে স্বাক্ষর করেন।
পরিনির্বাণের পূর্ববর্তী অসুস্থতা
১৫/১৬ জানুয়ারি পূজ্য ভান্তে ঠাণ্ডাজনিত কারণে সামান্য অসুস্থ হয়ে পড়েন। ১৮ ও ১৯ জানুয়ারি পূজ্য বনভান্তের জ্ঞাতিবর্গ ভান্তের উপস্থিতিতে ‘বনভান্তের বিশ্রামাগার’-এ সংঘদান করেন। এবং তাঁর কনিষ্ট ভ্রাতা জহর লাল- চাকমা কর্তৃক প্রদত্ত সর্বশেষ আহার গ্রহণ করেন। পরদিন হতে পূজ্য ভান্তে সম্পূর্ণ খাওয়া-দাওয়া বন্ধ করেন—শুধুমাত্র কখনও কখনও সামান্য পরিমাণ কোকাকোলা পানীয় পান করেন। এরপর থেকে ক্রমেই তাঁর অসুস্থতা বাড়তে থাকে। ২৩ জানুয়ারি পূজ্য ভান্তের কনিষ্ঠ ভ্রাতা জওহর লাল চাকমা রাঙামাটি সদর হাসপাতালে মৃত্যুবরণ করেন।
পরিনির্বাণ
২৬ জানুয়ারি পূজ্য ভান্তের শারীরিক অবস্থা ভীষণভাবে অবনতি হওয়ায় এক জরুরি আলোচনা আহ্বান করা হয়। উক্ত সভায় পূজ্য ভান্তের শিষ্যসংঘ, মেডিকেল বোর্ডের ডাক্তাররা ও চাকমা রাজা ব্যারিস্টার দেবাশীষ রায়সহ উপস্থিত গণ্যমান্য ব্যক্তিবর্গ কর্তৃক সর্বসম্মতিক্রমে উন্নত চিকিৎসার জন্য তাঁকে রাজধানী ঢাকার স্কয়ার হাসপাতালে নিয়ে যাওয়ার সিদ্ধান্ত গৃহীত হয়। ২৭ জানুয়ারি ভান্তেকে এয়ার অ্যাম্বুলেন্সে তুলে দেওয়া হয়। তিনি বিগত বেশ কিছুদিন ধরে ডায়াবেটিস, নিউমোনিয়া, কিডনী ও লিভারের জটিল সমস্যায় ভুগছিলেন। ৩০ জানুয়ারি বিকাল ৪ ঘটিকায় বনভান্তে পরিনির্বাণ লাভ করেন/দেহত্যাগ করেন।
২০১৬ দক্ষিণ এশীয় গেমসে ভলিবল
২০১৬ দক্ষিণ এশীয় গেমসে ৯ ফেব্রুয়ারি থেকে ১৬ ফেব্রুয়ারি পর্যন্ত, ভারতের গুয়াহাটিতে ভলিবল প্রতিযোগিতা অনুষ্ঠিত হয়। এতে ভারত পুরুষ ও মহিলা উভয় ইভেন্টে স্বর্ণ অর্জন করে।
আমানউল্লাহ আমান
প্রারম্ভিক জীবন
আমান ১৯৬২ সালের ২৫ জানুয়ারি ঢাকার কেরাণীগঞ্জের হযরতপুর ইউনিয়নে জন্মগ্রহণ করেন। তার পিতার নাম মেঘু মিয়া ও মাতার নাম করিমন নেসা। তিনি ঢাকা বিশ্ববিদ্যালয় থেকে উচ্চশিক্ষা গ্রহণ করেন।
রাজনৈতিক জীবন
বাংলাদেশ জাতীয়তাবাদী ছাত্রদলে যোগদানের মাধ্যমে আমান রাজনীতিতে প্রবেশ করেন। তিনি বিএনপির ঢাকা জেলা শাখার সাধারণ সম্পাদক হিসেবে দায়িত্ব পালন করেন। আমান নব্বইয়ের স্বৈরাচার বিরোধী আন্দোলনে নেতৃস্থানীয় ভূমিকায় ছিলেন। এছাড়া ১৯৯০-৯১ সেশনে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনে ছাত্রদলে নেতা হিসেবে তিনি সহ-সভাপতি (ভিপি) নির্বাচিত হন।
১৯৯১ সালের পঞ্চম জাতীয় সংসদ নির্বাচনে আমান উল্লাহ আমান বিএনপির মনোনয়নে ঢাকা-৩ আসন থেকে নির্বাচন করে ৯৭,২৯৯ ভোট লাভ করেন ও তৎকালীন আওয়ামী লীগের প্রার্থী মোস্তফা মোহসীন মন্টুকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায় ও ১৯৯৬ সালের সপ্তম জাতীয় সংসদ নির্বাচনে একই আসনে ১,২৪,০৯৬ ভোট পেয়ে আওয়ামী লীগের শাহজাহানকে পরাজিত করে সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে আওয়ামী লীগের নসরুল হামিদকে পরাজিত করে ১,৬৯,৯৮০ ভোট পেয়ে পুনরায় বিজয়ী হন।
১৯৯১ সালের নির্বাচনের পর বিএনপি সরকার গঠন করলে আমান প্রথমে স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পান। ২০০১ পুনরায় তার দল সরকার গঠন করার পর তাকে শ্রম ও কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব দেওয়া হয় যা তিনি ২৮ অক্টোবর ২০০৬ সাল পর্যন্ত পালন করেন।
তথ্যসূত্র
মো, সেলিম, ভাওয়াল মনোহরিয়া, ইটালী প্রবাসী।
ক্লোজ-আপ (টুথপেস্ট)
ক্লোজ-আপ টুথপেস্ট ফিলিপাইন, পেরু, আর্জেন্টিনা, ইন্দোনেশিয়া, শ্রীলঙ্কা, ভারত, ইরান, ব্রাজিল, রাশিয়া এবং বাংলাদেশেও পাওয়া যায়। এটি ভারতের বিক্রয়ের ক্ষেত্রে শীর্ষ ব্র্যান্ডগুলির মধ্যে একটি। ব্র্যান্ডটি তার বিজ্ঞাপনে লাইফস্টাইল আবেদন দিয়ে যুবকদেরকে টার্গেট করতে করছে। দ্য ইকোনমিক টাইমসের  আগস্ট ২০১৬-এর একটি প্রতিবেদন অনুসারে, জানুয়ারী-জুন ২০১৫ এবং জানুয়ারী-জুন ২০১৬ সময়ে টুথপেষ্টের বাজারে শেয়ারের দ্বিতীয় অবস্থানে ছিল ক্লোজ-আপ।
ইন্স নদী
ইন্স হল দানিউব নদীর অন্যতম প্রধান উপনদী। এটি দানিউবের দক্ষিণ অংশে অবস্থিত। উত্তরদিকে অস্ট্রিয়ার ইন্স শহরে দানিউবের সঙ্গে মিলিত হয়েছে। ইন্স নদীড় দৈর্ঘ্য ২৫৪ কিলোমিটার, এবং এর আকার অনেকটা ইংরেজি বর্ণ J-এর মত। ইন্স নদীড় উৎপত্তি হয়েছে অস্ট্রিয়ার ফ্লাখাউ এবং গ্লাসথোফাম শহরের নিকট হতে। এরপর এটি পূর্ব দিকে রাডস্টাট, শ্লাডমিং এবং লিযেন হয়ে স্টিরিয়ার হিফ্লাউ শহরের কাছে উত্তর দিকে বাঁক নিয়েছে। অবশেষে এটি ঊর্ধ্ব অস্ট্রিয়ার ইন্স শহরে দানিউবের সাথে মিলিত হয়েছে।
পরিবহন
ইন্স নদী দিয়ে অস্ট্রিয়া হয়ে জার্মানি ও স্লোভেনিয়ার মধ্যে দিয়ে একটি পরিবহন পথ রয়েছে। ইন্স নদী দিয়ে স্টিরিয়াতে উৎপন্ন লৌহ লিনৎস-এর কারখানাগুলোতে সরবরাহ করা হয়।
যিরমিয় (দ্ব্যর্থতা নিরসন)
যিরমিয় (আনু. ৬৫৫-৫৮৬ খ্রিস্টপূর্ব) হিব্রু বাইবেলের অন্যতম প্রধান নবী।
জেরেমায়াহ' বা 'জেরেমায়াস' উল্লেখ করতে পারে:
সাতরঙা দুনিয়া
সাতরঙা দুনিয়া (Seven Coloured Earth(s)) (Terres des Sept Couleurs) জায়গাটি হল মরিশাসে। এর আয়তন ৭৫০০ বর্গ মাইল। এই রঙিন পাথুরে ভুমিটিকে ঘিরে রেখেছে সবুজ বনভুমি। এর গঠন বিশ্লেষণ করে জানা যায় যে এর সৃষ্টি হয়েছিল আগ্নেয়শিলা দ্বারা। বহুবছর পুর্বে আগ্নেয়গিরির গলিত লাভা স্তরে স্তরে ঠান্ডা হয়ে এই আশ্চর্যময় ভুমিটিকে সৃষ্টি করেছে। আগ্নেয়শিলাগুলো পরবর্তিতে বিভিন্ন রঙে পরিবর্তিত হয়ে বেলেপাথরে রুপান্তরিত হয়। সেই সৃষ্টি থেকে এখন পর্যন্ত বিভিন্ন সময়ে বৃষ্টির জলের দ্বারা ক্ষয় প্রাপ্ত হয়ে আজকে সাতরঙা দুনিয়া নামে আশ্চর্য রঙিন ঢেউ খেলানো আকৃতিতে রুপান্তরিত হয়েছে।
উচ্চশিক্ষায়তনিক পাঠ্য বিষয়
থাম্ব|ব্যবহারিক গবেষণা প্রাকৃতিক বিজ্ঞান বিষয়ক উচ্চশিক্ষায়তনিক পাঠ্য বিষয়সমূহের একটি অপরিহার্য উপাদান। উচ্চশিক্ষায়তনিক পাঠ্য বিষয় বলতে উচ্চশিক্ষা স্তরে অর্থাৎ মহাবিদ্যালয় ও বিশ্ববিদ্যালয় পর্যায়ে জ্ঞানের যে ক্ষেত্র বা শাখাগুলির ওপরে অধ্যয়ন করা হয়, প্রাতিষ্ঠানিক শিক্ষাদান করা হয় ও গবেষণাকর্ম সম্পাদন করা হয়, সেগুলিকে বোঝানো হয়। এগুলিকে উচ্চশিক্ষায়তনিক শাস্ত্র, উচ্চশিক্ষায়তনিক জ্ঞানের শাখা বা উচ্চশিক্ষায়তনিক গবেষণার ক্ষেত্র নামেও ডাকা হয়। মহাবিদ্যালয়, বিশ্ববিদ্যালয়, ইত্যাদি প্রতিষ্ঠানের বিভিন্ন উচ্চশিক্ষায়তনিক বিভাগ বা অনুষদ, বিদ্বৎসমাজ এবং গবেষণাকর্মের ফলাফল প্রকাশকারী উচ্চশিক্ষায়তনিক গবেষণা সাময়িকীগুলি এই পাঠ্য বিষয়গুলিকে সংজ্ঞায়িত করে ও এগুলিকে স্বীকৃতি প্রদান করে। চিরাচরিতভাবে উচ্চশিক্ষায়তনিক পাঠ্য বিষয়গুলিকে মানববিদ্যা, রৌপ বিধিসম্মত বিজ্ঞান, প্রাকৃতিক বিজ্ঞান, সামাজিক বিজ্ঞান, ফলিত বিজ্ঞান — এই কয়েকটি প্রধান শ্রেণীতে ভাগ করা হয়। যেসব ব্যক্তি নির্দিষ্ট উচ্চশিক্ষায়তনিক পাঠ্য বিষয়ের সাথে সংশ্লিষ্ট থাকেন, তাঁদেরকে ঐ বিষয়ের বিশেষজ্ঞ অভিহিত করা হয়।
উচ্চশিক্ষায়তনিক শাস্ত্রের প্রকৃতি
শিক্ষাবিদ মার্টিন লন ও এডভিন কাইনার একটি সংক্ষিপ্ত কিন্তু আধুনিক সংজ্ঞা প্রদান করেছেন, যা অনুসারে "একটি উচ্চশিক্ষায়তনিক শাস্ত্র হল একটি বহুমাত্রিক সামাজিক যোগাযোগমূলক জালিকাব্যবস্থা যার উদ্দেশ্য জ্ঞান উৎপাদন।" অর্থাৎ কোনও উচ্চশিক্ষায়তনিক ক্ষেত্রের মূল উদ্দেশ্য প্রাতিষ্ঠানিক শিক্ষা দেওয়া নয়, বরং নতুন জ্ঞান উৎপাদন করা এবং এটির পরিচালনার মূল পদ্ধতি হল যোগাযোগ। ব্রিটিশ শিক্ষাবিদ ফার্লংয়ের মতে একটি উচ্চশিক্ষায়তনিক শাস্ত্রের জ্ঞানতাত্ত্বিক, সমাজতাত্ত্বিক ও রাজনৈতিক মাত্রা বিদ্যমান। এটিকে জ্ঞানতাত্ত্বিকভাবে সুদৃঢ় ও সুসমঞ্জস হতে হয়, অর্থাৎ এটিতে যে বিষয়ের উপরে গবেষণা বা অধ্যয়ন করা হয়, সেই বিষয় সংক্রান্ত বেশ কিছু গুরুত্বপূর্ণ প্রশ্নের মীমাংসা হয়েছে এবং এগুলিকে একটি তাত্ত্বিক পরিকাঠামোতে স্থাপন করা হয়েছে। আবার এটিকে সমাজতাত্ত্বিক দৃষ্টিকোণ থেকেও শক্তিশালী হতে হয়, অর্থাৎ এটি বৃহৎ-পরিধিবিশিষ্ট, জটিল প্রকৃতিবিশিষ্ট, কৌশলগতভাবে গুরুত্বপূর্ণ এবং উচ্চশিক্ষা ব্যবস্থায় তুলনামূলকভাবে সুপ্রতিষ্ঠিত একটি বিষয়। এটির একটি রাজনৈতিক জীবনও আছে, যেখানে বিভিন্ন বিষয়ের সম্পর্কে যুক্তিপ্রদান, সমর্থন, দ্বন্দ্ব ও বিতর্কের অবতারণা হয়।
ব্রিটিশ শিক্ষাবিদ জেফরি স্কোয়াইয়ার্সের মতে একটি উচ্চশিক্ষায়তনিক শাস্ত্রকে তিনটি মাত্রার প্রেক্ষিতে সংজ্ঞায়িত করা সম্ভব। প্রথম মাত্রাটি হল শাস্ত্রটিতে গবেষণার বিষয়বস্তু কী এবং কোন্‌ সমস্যাগুলির প্রতি মনোযোগ দেওয়া হয়। দ্বিতীয় মাত্রাটি হল অধীত বিষয়বস্তুর সাপেক্ষে বিষয়টির দৃষ্টিভঙ্গি কী, অর্থাৎ কী পদ্ধতি, কৌশল ও কার্যপ্রণালী অনুসরণ করে বিষয়টিকে জানা হচ্ছে ও এর উপরে গবেষণাকর্ম সম্পাদন করা হচ্ছে)। তৃতীয় মাত্রাটি হল শাস্ত্রটি কী মাত্রায় নিজের প্রকৃতি সম্পর্কে সচেতন ও দার্শনিকভাবে আত্ম-বিশ্লেষণ সম্পাদন করে।
মার্কিন শিক্ষাবিদ ড্রেসেল ও মেহিউ, অস্ট্রেলীয় শিক্ষাবিদ গেবল ও তার সহযোগীগণ, ব্রিটিশ শিক্ষাবিদ পল ট্রাওলার ও আর্মিন কৃষ্ণন আরও গভীরভাবে একটি পরিপক্ব উচ্চশিক্ষায়তনিক শাস্ত্রের সাধারণ ধর্মগুলিকে নির্ণয় করার চেষ্টা করেছেন। এগুলি নিম্নরূপ:
উল্লেখ্য যে সব উচ্চশিক্ষায়তনিক শাস্ত্র উপরের সবগুলি ধর্ম প্রদর্শন করে না। তবে কৃষ্ণনের মতে কোনও উচ্চশিক্ষায়তনিক জ্ঞানানুসন্ধানের ক্ষেত্র যত বেশীসংখ্যক উপরের ধর্মগুলি প্রদর্শন করবে, সেটির একটি উচ্চশিক্ষায়তনিক শাস্ত্র হিসেবে স্বীকৃতি লাভের সম্ভাবনা ততোই জোরদার হবে।
উচ্চশিক্ষায়তনিক শাস্ত্রের শাখায়ন ও নতুন শাস্ত্রের উদ্ভব
প্রতিটি উচ্চশিক্ষায়তনিক পাঠ্য বিষয় বা শাস্ত্র আবার বহুসংখ্যক উপশাখা বা গবেষণার উপক্ষেত্র নিয়ে গঠিত। বেশিরভাগ গবেষক খুব সহজেই একটি নির্দিষ্ট উচ্চশিক্ষায়তনিক শাস্ত্রের সাথে একাত্মতা প্রকাশ করলেও (যেমন-পদার্থবিজ্ঞান) একজন গবেষকের প্রকৃত আনুগত্য আসলে থাকে কোনও সুনির্দিষ্ট উপক্ষেত্রের প্রতি (যেমন কোয়ান্টাম পদার্থবিজ্ঞান), যার ভেতরে অবস্থান করে তিনি তাঁর সিংহভাগ গবেষণা সম্পাদন করেন ও সেই বিষয়ের বিশেষজ্ঞ হিসেবে শিক্ষাদান করেন। কোনও কোনও উপক্ষেত্র উন্নতি লাভ করে পূর্ণাঙ্গ উচ্চশিক্ষায়তনিক শাস্ত্রে পরিণত হতে পারে (যেমন গণিতশাস্ত্র থেকে পরিসংখ্যানবিদ্যার উদ্ভব)।
একটি পরিপক্ব শাস্ত্রের শেষ উদ্দেশ্য হল একটি অভিসম্বন্ধ শাস্ত্রে (Reference discipline) পরিণত হওয়া। একটি অভিসম্বন্ধ শাস্ত্র নতুন নতুন উদীয়মান শাস্ত্রগুলিকে (Emergent discipline) তাত্ত্বিক ও পদ্ধতিগত নির্দেশনা ও আদর্শ প্রদান করতে পারে যার নিরিখে নতুন শাস্ত্রটির উচ্চশিক্ষায়তনিক সাফল্য, অর্জন বা কৃতিত্ব মূল্যায়ন করা হয়। অভিসম্বন্ধ শাস্ত্র ও উদীয়মান শাস্ত্রগুলির মধ্যকার এই আন্তঃক্রিয়া শেষোক্তগুলির বিকাশে গুরুত্বপূর্ণ ভূমিকা পালন করে।
উচ্চশিক্ষায়তনিক শাস্ত্রের শ্রেণীকরণ
উচ্চশিক্ষায়তনিক শাস্ত্রগুলিকে কোনও কোনও পণ্ডিত কোমল বনাম কঠিন এবং শুদ্ধ বনাম ফলিত এইভাবে বিভাজন করেছেন।
উচ্চশিক্ষায়তনিক শাস্ত্রগুলির মধ্যকার আন্তঃক্রিয়া
উচ্চশিক্ষায়তনিক পাঠ্য বিষয় বা শাস্ত্রগুলি জ্ঞানের একেকটি শাখা-প্রশাখার উপরে দৃষ্টি নিবদ্ধ করে থাকে। বিজ্ঞানের সমাজতত্ত্বের আলোকে এগুলি জ্ঞান অর্জন ও উৎপাদনের একেকটি পন্থা বা "মোড" (Mode)। এগুলি পরস্পর থেকে পৃথক এবং বাস্তব বিশ্বের সমস্যা সমাধানে এগুলিতে প্রাপ্ত গবেষণালব্ধ ফলাফল কীভাবে কাজে আসতে পারে, সে ব্যাপারে এই পন্থাটি উদাসীন। কিন্তু বৃহত্তর দৃষ্টিকোণ থেকে দেখলে বাস্তব জীবনের যেকোনও জটিল সমস্যা একটিমাত্র উচ্চশিক্ষায়তনিক শাস্ত্রের আলোকে সমাধান করা সম্ভব নয়। বরং একাধিক শাস্ত্রের বিশেষজ্ঞদের মধ্যকার সহযোগিতা, আন্তঃক্রিয়া ও সংশ্লেষণাত্মক কর্মকাণ্ডের মাধ্যমে এগুলির বিহিত করা সম্ভব। কোনও কোনও বিশেষজ্ঞের মতে ভবিষ্যতে উচ্চশিক্ষাস্তরে পাঠ্য বিষয়ের উপর ভিত্তি করে স্বতন্ত্র গবেষণা তহবিল গঠনের বদলে বাস্তবের কোনও নির্দিষ্ট সমস্যার প্রেক্ষিতে প্রয়োগযোগ্যতা, আন্তঃশাস্ত্রিকতা, অসমসত্ত্বতা ও সাংগঠনিক বৈচিত্র্য, সামাজিক দায়বদ্ধতা ও আত্ম-অবলোকন এবং মান নিয়ন্ত্রণ — এই পাঁচটি বৈশিষ্ট্যের উপর ভিত্তি করে দ্বিতীয় আরেকটি পন্থায় জ্ঞান উৎপাদন করা হতে পারে। একে জ্ঞান উৎপাদনের "২ নং পন্থা" (Mode-2) বা "উত্তর-উচ্চশিক্ষায়তনিক বিজ্ঞান" (Post-academic science) নাম দেওয়া হয়েছে, যাতে বিভিন্ন উচ্চশিক্ষায়তনিক ক্ষেত্রের বিশেষজ্ঞরা পারস্পরিক সহযোগিতার মাধ্যমে বাস্তবমুখী আন্তঃশাস্ত্রীয় জ্ঞান অর্জন ও উৎপাদন করেন।
সংক্ষেপে বলতে গেলে, উচ্চশিক্ষায়তনিক গবেষণা ক্ষেত্র বা শাস্ত্রগুলিকে আপাতদৃষ্টিতে সুপ্রতিষ্ঠিত ও অখণ্ড কিছু মনে হতে পারে, কিন্তু এগুলি আসলে বেশ ভঙ্গুর, সদা-পরিবর্তনশীল ও সাময়িক কিছু সত্তা, যেগুলি কোনও ঘটনা, আবিষ্কার, বা নতুন ধরনের ব্যাখ্যার ফলে আমূল রূপান্তরিত হতে পারে। এই রূপান্তর খুব ধীরে ধীরে ঘটতে পারে, কিংবা রাতারাতিও ঘটতে পারে। উচ্চশিক্ষায়তনিক জ্ঞানের শাখাগুলির মানচিত্র তাই প্রতিনিয়ত পুনরঙ্কিত হয়ে চলেছে।
উসমানিস্তান
উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর তাদের স্বাধীন থাকার গঠিত নতুন পাকিস্তান অধিরাজ্য বা ভারত অধিরাজ্য দু'রাষ্ট্রের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদ রাজ্যকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাত হিসেবে ভাগ হয়) এবং কর্ণাটকের মধ্যে বন্টিত রয়েছে।
ইতিহাস
ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।
হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।
শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।
১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।
রহমত আলির পরিকল্পনা
চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।
নাচিয়ারকোইল প্রদীপ
নাচিয়ারকোইল প্রদীপ (Nachiarkoil lamp) হচ্ছে ভারতের তামিলনাডুর নাচিয়ারকোইল শহরের পাথের (কাম্মালার) সম্প্রদায়ের তৈরি করা এক প্রকারের অলংকারিক পিতলের প্রদীপ। এই ঐতিহ্যবাহী হস্তশিল্পটিতে পিতলের দীর্ঘ স্তম্ভের ওপরে কারুকার্য খচিত প্রদীপ থাকে।  বিভিন্ন আকারে তৈরি করা এই প্রদীপের চারটি অংশ থাকে। এই অংশগুলো পিছনদিকে একেসাথে যুক্ত করা হয়। স্তম্ভশীর্ষে  "প্রভাই" নামক একটি কেন্দ্রীয় মুকুট থাকে। এই মুকুটটি সাধারণতে হংস বা হাঁসরূপে তৈরি করা হয়।  এছাড়াও এটি দাঁড়িয়ে থাকা প্রদীপ ধরে রাখা নারীমূর্তির ভঙ্গিতে বা গাছের ডালের রূপে তৈরি করা হতে পারে। এই অলংকারিক প্রদীপগুলো দক্ষিণ ভারতের মন্দিরগুলোতে অধিক হারে ব্যবহার করা হয়।
এই সামগ্রীটি বাণিজ্য সম্পর্কিত বৌদ্ধিক সম্পত্তি অধিকার (টি.আর.আই.পি.এস) চুক্তির ভৌগোলিক নির্দেশকের আওতায় সুরক্ষার জন্য নিবন্ধিত হয়েছে। ৮ই ফেব্রুয়ারি, ২০১০ সালে এটি ভারত সরকারের ভৌগোলিক নির্দেশক আইন ১৯৯৯-এর অধীনে "নাচিয়ারকোইল কুতুভিলাক্কু প্রদীপ" নামে নিবন্ধিত হয়েছে। নাচিয়ারকোইলে তামিলনাড়ু হস্তশিল্প বিকাশ কর্পোরেশন লিমিটেড কর্তৃক পুম্পুহার নামে শিক্ষানবিশ কারিগরদের জন্য দুই বছরের একটি প্রশিক্ষণ কর্মসূচি আয়োজিত হয়।
অবস্থান
নাচিয়ারকোইল প্রদীপ তামিলনাডুর তাঞ্জোর জেলার কুম্বাকোনাম তালুকের নাচিয়ারকোইল শহরে তৈরি করা হয়। শহরটি কুম্বাকোনাম–তিরুভারুর প্রধান সড়ক কুম্বাকোনাম থেকে প্রায় ৬ মাইল (৯.৭ কিলোমিটার) দক্ষিণ-পূর্বে অবস্থিত।পাথের নামক স্থানীয় শিল্পীরা প্রদীপগুলো তৈরি করে।
প্রক্রিয়া
নাচিয়ারকোইল প্রদীপ কাঁসা ও পিতল উভয় প্রকার ধাতু ব্যবহার করে তৈরি করা হয় যদিও পিতলের ব্যবহারই অধিক প্রচলিত। পিতল সহজে উপলব্ধ ও সস্তা হওয়ায় এর ব্যবহার বেশি হয়। এই প্রদীপের চারটি অংশ আছে, সেইগুলো হ'ল: —মূল আধার 'কীঝবাগাম', গুরুত্বপূর্ণ স্তম্ভ "কান্দম", থালার মত "থাংগুলী" যাতে তেল রাখা হয় ও "প্রবাই" অর্থাৎ মুকুট। প্রদীপগুলো সাধারণত খাড়া রূপে তৈরি করা হয়। অন্যভাবেও নাচিয়ারকোইল প্রদীপ তৈরি করা হয় যেগুলো মন্দির বা দীপমের ছাদ থেকে ঝুলিয়ে বা টানিয়ে রাখা হয়। এই প্রদীপগুলো ব্যাপকভাবে অলংকৃত করা হয়।
আন্তর্জাতিক ইসলামী বিশ্ববিদ্যালয় চট্টগ্রাম
ইন্টারন্যাশনাল ইসলামিক ইউনিভার্সিটি চিটাগাং বা আন্তর্জাতিক ইসলামী বিশ্ববিদ্যালয় চট্টগ্রাম (সংক্ষেপে আইআইইউসি) বাংলাদেশের সরকার কর্তৃক অনুমোদিত একটি বেসরকারি বিশ্ববিদ্যালয়। ২০০৪ সালে ইউজিসি চালিত একটি জরিপে এটি শীর্ষ ৯ টি বেসরকারি বিশ্ববিদ্যালয়ের তালিকায় স্থান লাভ করে। বর্তমানে বিশ্ববিদ্যালয়টি ৪৩০ জন শিক্ষক (৩১৭ জন পূর্ণকালীন) ও ১২০০০ জন ছাত্র ছাত্রী রয়েছে। সর্বমোট ৬০ একর আয়তনের ক্যাম্পাস নিয়ে গঠিত। এটি বাংলাদেশের বৃহত্তম বেসরকারি বিশ্ববিদ্যালয়গুলোর মধ্যে অন্যতম।
ইতিহাস
ইসলামী বিশ্ববিদ্যালয় চট্টগ্রাম ট্রাস্ট (আইইউসি) এর তত্ত্বাবধানে থাকা এই বিশ্ববিদ্যালয়টি ১১ই ফেব্রুয়ারি ১৯৯৫ সালে বাংলাদেশের ১৯৯২ সালের বেসরকারি বিশ্ববিদ্যালয় আইনের আওতায় অনুমোদন লাভ করে এবং সেই বছর থেকেই এর কার্যক্রম আরম্ভ হয়। ইসলামী বিশ্ববিদ্যালয় চট্টগ্রাম প্রতিষ্ঠিত বিশ্ববিদ্যালয়টি ২০০০ সালে আন্তর্জাতিক ইসলামী বিশ্ববিদ্যালয় চট্টগ্রাম নামে উন্নীত হয়।
২০১০ সালে সংশোধিত বেসরকারী বিশ্ববিদ্যালয়ের আইন অনুযায়ী শাখা ক্যাম্পাস আইনানুগ নয় সাব্যস্ত হলে ২০১৬ সালে চট্টগ্রামের বাইরে থাকা ঢাকা ক্যাম্পাসসহ চট্টগ্রাম নগরীতে থাকা ফিমেল ক্যাম্পাস ও চকবাজারে থাকা প্রথম ক্যাম্পাস বন্ধ করে বিশ্ববিদ্যালয়টির সীতাকুণ্ডের স্থায়ী কুমিরা ক্যাম্পাসে বর্তমানে পাঠদান করছে।
২০২১ সালের মার্চ মাসে আবু রেজা মুহাম্মদ নেজামউদ্দিন নদভীকে চেয়ারম্যান করে এই বিশ্ববিদ্যালয়ের নতুন ট্রাস্টি বোর্ড অনুমোদন করে সরকার। নানা অভিযোগের প্রেক্ষিতে শুরু করা একটি তদন্তে, জামায়াত নেতাদের সমন্বয়ে গঠিত প্রাক্তন ট্রাস্টি বোর্ডের বিরুদ্ধে দুর্নীতি, অনিয়ম ও কোটি টাকার অর্থ লোপাটের প্রমাণ পাওয়া যায়। লোপাটকৃত অর্থ জামাতে ইসলামির বিভিন্ন নেতার মামলার খরচ মেটাতে ব্যয় করা হত বলে উল্লেখ করা হয়। ২০২২ সালের ১১ সেপ্টেম্বর বিশ্ববিদ্যালয়টির ৫ম তম সমাবর্তন অনুষ্ঠিত হয়।
ক্যাম্পাস
আন্তর্জাতিক ইসলামী বিশ্ববিদ্যালয় চট্টগ্রামের স্থায়ী ক্যাম্পাস চট্টগ্রামের সীতাকুন্ড উপজেলার কুমিরায় অবস্থিত। বিশ্ববিদ্যালয়টির স্থায়ী ক্যাম্পাস মেইল ও ফিমেল একাডেমিক জোনে বিভক্ত। যেখানে, পৃথক অ্যাকাডেমিক ভবনে ছাত্র-ছাত্রীদের আলাদাভাবে পাঠদান করা হয়। সুবিশাল এলাকায় চারটি আবাসিক হল, পাঁচটিরও অধিক অ্যাকাডেমিক ভবন, পাঁচটি অনুষদ ভবন, একটি গ্রন্থাগার ভবন, কেন্দ্রীয় মসজিদ ও অডিটোরিয়াম নিয়ে চলছে বিশ্ববিদ্যালয়ের সমস্ত কার্যক্রম।
গ্রন্থাগার
thumb|কাতার কেন্দ্রীয় গ্রন্থাগার
বিশ্ববিদ্যালয়ের মোট গ্রন্থাগারের সংখ্যা ৭ টি, নিচে এই বিষয়ক আরও তথ্য দেওয়া হলো:
বইয়ের বিষয়ভিত্তিক পরিসংখ্যান: